CELEX: E2013P0007
Language: fi
Date: 2013-04-16 00:00:00
Title: Héraðsdómur Reykjavíkurin 16 päivänä huhtikuuta 2013 esittämä pyyntö saada EFTAn tuomioistuimelta neuvoa-antava lausunto asiassa Creditinfo Lánstraust hf. v. Islannin rekisterivirasto ja Islannin valtio (Asia E-7/13)

19.9.2013   
            
            
               FI
            
            
               Euroopan unionin virallinen lehti
            
            
               C 270/9
            
         Héraðsdómur Reykjavíkurin 16 päivänä huhtikuuta 2013 esittämä pyyntö saada EFTAn tuomioistuimelta neuvoa-antava lausunto asiassa Creditinfo Lánstraust hf. v. Islannin rekisterivirasto ja Islannin valtio
   (Asia E-7/13)
   2013/C 270/07
   Héraðsdómur Reykjavíkur (Reykjavikin käräjäoikeus) on pyytänyt 16 päivänä huhtikuuta 2013 päivätyllä kirjeellä, joka saapui EFTAn tuomioistuimen kirjaamoon 29 päivänä huhtikuuta 2013, EFTAn tuomioistuimelta neuvoa-antavaa lausuntoa asiassa Creditinfo Lánstraust hf. vastaan Islannin rekisterivirasto ja Islannin valtio seuraavista kysymyksistä:
   
               1.
            
            
               Onko ETAn lainsäädännön ja erityisesti julkisen sektorin hallussa olevien tietojen uudelleenkäytöstä annetun neuvoston direktiivin 2003/98/EY (vrt. ETA-sopimuksen liitteen XI (Telepalvelut) muuttamisesta tehty ETAn sekakomitean päätös N:o 105/2005) 6 artiklan mukaista periä maksua jokaisesta rekisteristä suoritettavasta mekaanisesta tietojenhausta, jos direktiivin 6 artiklassa tarkoitettuja ’kokonaistuloja’ ja ’kustannuksia’ ei ole saatavilla maksun määritysajankohtana?
            
         
               2.
            
            
               Onko direktiivin 6 artiklan mukaista, että määritettäessä direktiivin 6 artiklassa tarkoitettua ’kustannusta’ ei oteta huomioon seuraavia:
               
                           a)
                        
                        
                           tuloa, jota valtiolle kertyy asiakirjojen keräämisestä, kun yksityishenkilöt ja yritykset suorittavat maksun sopimusten kirjaamisesta oikeudellisten asiakirjojen rekisteriin, ja
                        
                     
                           b)
                        
                        
                           tuloa, jota valtiolle kertyy asiakirjojen keräämisestä, kun asiakirjoista peritään leimaveroa yksityishenkilöiden ja yritysten pyytäessä niiden kirjaamista oikeudellisten asiakirjojen rekisteriin?
                        
                     
         
               3.
            
            
               Onko direktiivin 6 artiklan mukaista, että määritettäessä 6 artiklassa tarkoitettua ’kustannusta’ huomioon otetaan kustannukset, jotka aiheutuvat julkisen sektorin toimielimelle niiden asiakirjojen keräämisestä, jotka sillä on lainsäädännön nojalla velvoite kerätä riippumatta siitä, pyytävätkö yksityishenkilöt tai yritykset asiakirjojen uudelleenkäyttöä?
            
         
               4.
            
            
               Onko direktiivin 6 artiklan mukaista, että määritettäessä 6 artiklassa tarkoitettua ’kustannusta’ lainsäädäntöelin vahvistaa lainsäädäntöön kirjattavan maksumäärän ilman perusteellista tutkimusta?
            
         
               5.
            
            
               Olisiko direktiivin 6 artiklan mukaista, että määritettäessä 6 artiklassa tarkoitettua ’kustannusta’ kiinnitettäisiin asianmukaista huomiota kansallisen lainsäädännön yleiseen vaatimukseen siitä, että julkisen sektorin elinten tulisi olla omarahoitteisia?
            
         
               6.
            
            
               Jos vastaus kysymykseen 5 on myönteinen, mitä tämä tarkemmin ottaen merkitsee ja mitkä julkisen sektorin toiminnan kustannustekijät voidaan ottaa tässä yhteydessä huomioon?